**5. แผนการดำเนินงานในปีงบประมาณ พ.ศ. 2566 ที่สำคัญ
และผลสัมฤทธิ์ที่คาดว่าจะได้รับ รวมทั้งปัญหาอุปสรรคและ
ข้อขัดข้องที่ได้รับจากการถูกปรับลดงบประมาณลงจากปี 2565**

**แผนการดำเนินงานในปีงบประมาณ พ.ศ. 2566 ที่สำคัญและผลสัมฤทธิ์ที่คาดว่าจะได้รับ มีดังนี้**

**5.1 แผนงานพื้นฐานด้านการปรับสมดุลและพัฒนาระบบการบริหารจัดการภาครัฐ**

 **5.1.1 แผนการดำเนินงานด้านการส่งเสริมสิทธิมนุษยชน**

 สำนักงานคณะกรรมการสิทธิมนุษยชนแห่งชาติ ได้วางแผนการดำเนินงานด้านการส่งเสริม
สิทธิมนุษยชนในปีงบประมาณ พ.ศ. 2565 เพื่อเสริมสร้างความรู้ ความเข้าใจด้านสิทธิมนุษยชนให้แก่บุคลากรในหน่วยงานภาครัฐ ภาคเอกชน และประชาชนทั่วไปให้มีความรู้ ความเข้าใจ และความตระหนักเรื่อง
สิทธิมนุษยชน และให้เป็นส่วนหนึ่งของชีวิตในสังคมไทย ส่งเสริมการเคารพศักดิ์ศรีความเป็นมนุษย์และ
สิทธิมนุษยชนในสังคมและร่วมกันสร้างวัฒนธรรมสิทธิมนุษยชนให้เกิดขึ้นในสังคมไทย โดยการพัฒนาความร่วมมือเครือข่าย และการขับเคลื่อนการดำเนินงานของศูนย์ศึกษาและประสานงานด้านสิทธิมนุษยชน
ในภูมิภาค ดังนี้

**1. โครงการประสานความร่วมมือกับเครือข่ายเพื่อส่งเสริมสิทธิของกลุ่มชาติพันธุ์และการแก้ไขปัญหาคนไทยพลัดถิ่น และไร้สถานะ**

วัตถุประสงค์

 1) เพื่อส่งเสริมสิทธิมนุษยชนและแก้ไขปัญหาของกลุ่มชาติพันธุ์ ตามมติคณะรัฐมนตรีเมื่อวันที่ 2 มิถุนายน 2553 เรื่อง นโยบายฟื้นฟูวิถีชีวิตชาวเล และวันที่ 3 สิงหาคม 2553 เรื่อง แนวนโยบายในการฟื้นฟูวิถีชีวิตชาวกะเหรี่ยง และเพื่อพัฒนาความร่วมมือเครือข่ายในการติดตามและผลักดัน (ร่าง) กฎหมายและ
เขตคุ้มครองทางวัฒนธรรมกลุ่มชาติพันธุ์

2) เพื่อพัฒนาความร่วมมือกับเครือข่ายภาครัฐ ภาคประชาสังคม สถาบันวิชาการ เพื่อจัดเก็บข้อมูลของกลุ่มคนไทยพลัดถิ่น ตามบันทึกข้อตกลงว่าด้วยความร่วมมือด้านการพิสูจน์และการรับรองความเป็น
คนไทยพลัดถิ่น

 กลุ่มเป้าหมาย

 ประกอบด้วยกลุ่มชาติพันธุ์ คนไทยพลัดถิ่น และไร้สถานะ รวมทั้ง เครือข่ายภาครัฐ
ภาคประชาสังคม และสถาบันการศึกษา จำนวนประมาณ 1,000 คน

**2. โครงการพัฒนาความร่วมมือกับกลุ่มเครือข่ายที่หลากหลายเพื่อสร้างเสริมทุกภาคส่วนของสังคมให้ตระหนักในเรื่องสิทธิมนุษยชน**

 วัตถุประสงค์

1) เพื่อรองรับนโยบายของคณะกรรมการสิทธิมนุษยชนแห่งชาติตามหน้าที่และอำนาจตามพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ มาตรา 26 (5) สร้างเสริม
ทุกภาคส่วนของสังคมให้ตระหนักถึงความสำคัญของสิทธิมนุษยชน ในการส่งเสริมความร่วมมือและ
การประสานงานระหว่างหน่วยงานของรัฐ องค์กรเอกชน และองค์การระหว่างประเทศในด้านสิทธิมนุษยชน และตามยุทธศาสตร์คณะกรรมการสิทธิมนุษยชนแห่งชาติ ยุทธศาสตร์ที่ 3 มุ่งการทำงานร่วมกับเครือข่ายภายในประเทศและพันธมิตรในเวทีระหว่างประเทศเพื่อให้เกิดการสร้างพลัง (Synergy) ในการทำงานร่วมกัน โดยการดำเนินกิจกรรมด้านสิทธิมนุษยชนเชิงรุกร่วมกับเครือข่ายภาครัฐ ภาคเอกชน และภาคประชาสังคม
ให้ทันต่อสถานการณ์การละเมิดสิทธิมนุษยชนที่เป็นปัจจุบัน

2) เพื่อรวบรวมข้อมูลและสถานการณ์ด้านสิทธิมนุษยชนนำไปใช้ประโยชน์ตามภารกิจของคณะกรรมการสิทธิมนุษยชนแห่งชาติในการแก้ปัญหาการละเมิดสิทธิมนุษยชน

กลุ่มเป้าหมาย

ประกอบด้วยเครือข่ายภาครัฐ ภาคเอกชน ภาคประชาสังคม รวมทั้ง คณะกรรมการสิทธิมนุษยชนแห่งชาติ ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ จำนวนประมาณ 600 คน

**3. โครงการส่งเสริมสิทธิมนุษยชนสำหรับกลุ่มผู้มีความหลากหลายทางเพศในการเป็นองค์กรร่วมจัดการมอบรางวัลอรรธนารีศวร**

วัตถุประสงค์

1) เพื่อส่งเสริมความเสมอภาคของมนุษย์ทุกคน ทั้งเพศหญิง เพศชาย ผู้มีความหลากหลายทางเพศและการไม่เลือกปฏิบัติอย่างไม่เท่าเทียมโดยเหตุแห่งเพศ โดยเฉพาะอย่างยิ่งการเลือกปฏิบัติต่อกลุ่มผู้มีความหลากหลายทางเพศ ทั้งการส่งเสริมให้มีสิทธิในการก่อตั้งครอบครัวของคู่ชีวิตเพศเดียวกัน การส่งเสริม
การบังคับใช้พระราชบัญญัติความเท่าเทียมระหว่างเพศ พ.ศ. 2558

2) เพื่อสร้างทัศนคติที่ดีและลดอคติและการเลือกปฏิบัติต่อกลุ่มผู้มีความหลากหลายทางเพศ ให้เกิดการยอมรับจากสังคม ลดการตีตรา ลดการเลือกปฏิบัติในการจ้างงานและอาชีพ การคุกคาม และความรุนแรงในสถานศึกษาและสถานที่ทำงาน และการเข้าถึงบริการสังคม

3) เพื่อพัฒนาความร่วมมือกับเครือข่ายระหว่างหน่วยงาน เช่น กระทรวงการพัฒนาสังคมและ
ความมั่นคงของมนุษย์ กรมคุ้มครองสิทธิและเสรีภาพ กระทรวงยุติธรรม สมาคมฟ้าสีรุ้งแห่งประเทศไทย และเครือข่ายผู้มีความหลากหลายทางเพศ ในการพิจารณาส่งผู้แทนเป็นคณะกรรมการผู้ทรงคุณวุฒิเพื่อพิจารณาและตัดสินรางวัลอรรธนารีศวร และการจัดมอบรางวัลแก่ผู้มีผลงานดีเด่นด้านความหลากหลายทางเพศ

กลุ่มเป้าหมาย

ประกอบด้วยกลุ่มผู้มีความหลากหลายทางเพศ เครือข่ายระหว่างหน่วยงานที่เกี่ยวข้อง เช่น กระทรวงการพัฒนาสังคมและความมั่นคงของมนุษย์ กรมคุ้มครองสิทธิและเสรีภาพ กระทรวงยุติธรรม สมาคมฟ้าสีรุ้งแห่งประเทศไทย และเครือข่ายผู้มีความหลากหลายทางเพศ จำนวนประมาณ 400 คน

**4. โครงการเยาวชนคนรุ่นใหม่ใส่ใจและยืนเคียงข้างสิทธิมนุษยชน (Youth Standing Up for Human Rights)**

หลักการและเหตุผล

คณะกรรมการสิทธิมนุษยชนแห่งชาติ พยายามขับเคลื่อนงานด้านส่งเสริมสิทธิมนุษยชนอย่างต่อเนื่องตามบทบาทหน้าที่และอำนาจตามที่ได้บัญญัติไว้ในรัฐธรรมนูญแห่งราชอาณาจักรไทย พุทธศักราช 2560 มาตรา 247 (5) สร้างเสริมทุกภาคส่วนของสังคมให้ตระหนักถึงความสำคัญของสิทธิมนุษยชน และพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 มาตรา 27 (2) ส่งเสริมและเผยแพร่ให้เด็ก เยาวชน และประชาชนทั่วไปตระหนักถึงสิทธิมนุษยชนของแต่ละบุคคลที่ทัดเทียมกัน และการเคารพในสิทธิมนุษยชนของบุคคลอื่น ซึ่งอาจแตกต่างกันในทางวัฒนธรรม ประเพณี วิถีชีวิต และศาสนา อาทิ การกำหนดยุทธศาสตร์ด้านส่งเสริม การปกป้อง และคุ้มครองสิทธิมนุษยชน การศึกษาการวิจัยและการเผยแพร่ความรู้ด้านสิทธิมนุษยชน และการจัดทำแผนการส่งเสริมการเคารพสิทธิมนุษยชน พ.ศ. 2560 - 2565 การจัดตั้งศูนย์ศึกษาและประสานงานด้านสิทธิมนุษยชนในภูมิภาคต่าง ๆ ทั่วประเทศ และการจัดทำหลักสูตรสิทธิมนุษยชนศึกษาให้กับกลุ่มเป้าหมายที่หลากหลาย จำนวน 4 หลักสูตร ได้แก่ หลักสูตร
สิทธิมนุษยชนศึกษาขั้นพื้นฐานสำหรับประชาชนทั่วไป หลักสูตรสิทธิมนุษยชนศึกษาสำหรับบุคลากรในกระบวนการยุติธรรม หลักสูตรสิทธิมนุษยชนศึกษาสำหรับภาคธุรกิจ หลักสูตรสิทธิมนุษยชนศึกษาสำหรับผู้บริหารระดับสูง ตลอดจนการจัดทำคู่มือการจัดการเรียนรู้สิทธิมนุษยชนศึกษา 5 ช่วงชั้น ได้แก่ ระดับชั้นปฐมวัย ระดับชั้นประถมศึกษาตอนต้น ระดับชั้นประถมศึกษาตอนปลาย ระดับชั้นมัธยมศึกษาตอนต้น และระดับชั้นมัธยมศึกษาตอนปลาย เพื่อเป็นการสร้างแนวทางการเรียนรู้ และการดำเนินงานด้านสิทธิมนุษยชนศึกษาให้กับเยาวชน ตลอดจนนำคู่มือดังกล่าวไปประยุกต์ใช้กับสถานศึกษาในพื้นที่ต่าง ๆ และในปีงบประมาณ
พ.ศ. 2562 สำนักงานคณะกรรมการสิทธิมนุษยชนแห่งชาติได้ดำเนินโครงการเยาวชนคนรุ่นใหม่ใส่ใจและ
ยืนเคียงข้างสิทธิมนุษยชน (Youth Standing Up for Human Rights) ภายใต้หัวข้อ “สถานการณ์การแพร่ระบาดของโรคติดเชื้อไวรัสโคโรนา 2019 (Covid 19)” เพื่อเผยแพร่องค์ความรู้ด้านสิทธิมนุษยชนให้แก่เยาวชน และสนับสนุนการพัฒนานวัตกรรมเพื่อส่งเสริมการเคารพสิทธิมนุษยชน ส่งเสริมและสร้างแรงจูงใจ ซึ่งสอดรับกับปีแห่งการรณรงค์ขององค์การสหประชาชาติในเรื่องของการส่งเสริมให้เยาวชนมีส่วนร่วมสร้างการเปลี่ยนแปลงเพื่อให้สังคมเกิดการเคารพสิทธิและเสรีภาพ ภายใต้หัวข้อ “เยาวชนคนรุ่นใหม่ใส่ใจและยืนเคียงข้าง
สิทธิมนุษยชน (Youth Standing Up for Human Rights)”

 ดังนั้น เพื่อเป็นการขับเคลื่อนงานด้านการส่งเสริมสิทธิมนุษยชนให้เกิดผลอย่างชัดเจนและต่อเนื่อง เป็นโครงการต้นแบบและสอดคล้องกับสถานการณ์ปัจจุบัน สำนักงานคณะกรรมการสิทธิมนุษยชนแห่งชาติจึงได้วางแผนดำเนินโครงการเยาวชนคนรุ่นใหม่ใส่ใจและยืนเคียงข้างสิทธิมนุษยชน (Youth Standing Up for Human Rights) เพื่อพัฒนาและต่อยอดให้เยาวชนคนรุ่นใหม่ในสถานศึกษามีความรู้ความเข้าใจ
ที่ถูกต้องและเท่าทันเรื่องสิทธิมนุษยชน สามารถสร้างเครือข่ายไปยังเพื่อน ๆ ครู อาจารย์ ผู้ปกครอง หรือผู้นำชุมชนที่ใกล้เคียงได้ รวมทั้งสามารถนำองค์ความรู้ที่ได้ไปประยุกต์ใช้ในชีวิตประจำวันของตนเองได้อย่างมีความสุข
โดยคำนึงถึงบริบทของสังคมไทย ซึ่งจะช่วยให้สังคมรู้จักเคารพสิทธิ หน้าที่ ดำรงชีวิตอยู่ด้วยกันอย่างเอื้ออาทร ลดข้อพิพาท และข้อขัดแย้งต่าง ๆ ส่งผลต่อสังคมที่มีความปลอดภัย และสงบสุข

วัตถุประสงค์

1) เพื่อให้เยาวชนคนรุ่นใหม่มีความรู้ความเข้าใจที่ถูกต้องและเท่าทันเรื่องสิทธิมนุษยชน สามารถขยายผลการสร้างเครือข่ายไปยังกลุ่มเยาวชน นักเรียน นักศึกษา ครู อาจารย์ ผู้ปกครอง หรือผู้นำชุมชนในพื้นที่ใกล้เคียงได้

2) เพื่อให้เยาวชนคนรุ่นใหม่สามารถนำองค์ความรู้ที่ได้ไปประยุกต์ใช้ในชีวิตประจำวันของตนเองได้อย่างมีความสุข และมีผลงานหรือนวัตกรรมการส่งเสริมสิทธิมนุษยชน

3) เพื่อให้สังคมรู้จักเคารพสิทธิ หน้าที่ ดำรงชีวิตอยู่ด้วยกันอย่างเอื้ออาทร ลดข้อพิพาท และข้อขัดแย้งต่าง ๆ ทำให้สังคมมีความปลอดภัย และสงบสุข

4) เพื่อให้สอดรับกับปีแห่งการรณรงค์ขององค์การสหประชาชาติในเรื่องของการส่งเสริม
ให้เยาวชนมีส่วนร่วมสร้างในการเปลี่ยนแปลงเพื่อให้สังคมเกิดการเคารพสิทธิและเสรีภาพ ภายใต้หัวข้อ เยาวชนคนรุ่นใหม่ใส่ใจและยืนเคียงข้างสิทธิมนุษยชน (Youth Standing Up for Human Rights)

5) เพื่อพัฒนาและต่อยอดองค์ความรู้ด้านนวัตกรรมการส่งเสริมการเคารพสิทธิมนุษยชน

กลุ่มเป้าหมาย

ประกอบด้วยเยาวชนแกนนำ และครูพี่เลี้ยงหรืออาจารย์ที่ปรึกษาในสถานศึกษาระดับมัธยมศึกษาและระดับอุดมศึกษาทั่วประเทศ รวมจำนวนประมาณ 500 คน

ผลที่คาดว่าจะได้รับ

1) เยาวชนคนรุ่นใหม่มีความรู้ความเข้าใจที่ถูกต้องและเท่าทันเรื่องสิทธิมนุษยชน สามารถขยายผลสร้างเครือข่ายไปยังเยาวชน นักเรียน นิสิต นักศึกษา ครู อาจารย์ ผู้ปกครอง หรือผู้นำชุมชนที่ใกล้เคียงได้

2) เยาวชนคนรุ่นใหม่สามารถนำองค์ความรู้ที่ได้ไปประยุกต์ใช้ในชีวิตประจำวันของตนเองได้อย่างมีความสุข และเกิดนวัตกรรมการส่งเสริมสิทธิมนุษยชน

3) สังคมรู้จักเคารพสิทธิ หน้าที่ ดำรงชีวิตอยู่ด้วยกันอย่างเอื้ออาทร ลดข้อพิพาท และข้อขัดแย้งต่าง ๆ ทำให้สังคมมีความปลอดภัย และสงบสุข

**5. โครงการขับเคลื่อนภารกิจด้านส่งเสริมการเคารพสิทธิมนุษยชนภายใต้ศูนย์ศึกษาและประสานงานด้านสิทธิมนุษยชนในภูมิภาค**

หลักการและเหตุผล

คณะกรรมการสิทธิมนุษยชนแห่งชาติ เป็นองค์กรอิสระตามรัฐธรรมนูญที่มีหน้าที่และอำนาจตามรัฐธรรมนูญแห่งราชอาณาจักรไทย พุทธศักราช 2560 มาตรา 247 (5) สร้างเสริมทุกภาคส่วนของสังคม
ให้ตระหนักถึงความสำคัญของสิทธิมนุษยชน และพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 มาตรา 27 (2) ส่งเสริมและเผยแพร่ให้เด็ก เยาวชน และประชาชนทั่วไปตระหนักถึงสิทธิมนุษยชนของแต่ละบุคคลที่ทัดเทียมกัน และการเคารพในสิทธิมนุษยชนของบุคคลอื่น
ซึ่งอาจแตกต่างกันในทางวัฒนธรรม ประเพณี วิถีชีวิต และศาสนา คณะกรรมการสิทธิมนุษยชนแห่งชาติ
จึงได้จัดทำแผนยุทธศาสตร์ พ.ศ. 2560 - 2565 โดยมุ่งเน้นการทำงานร่วมกับเครือข่ายในประเทศและพันธมิตร เพื่อให้เกิดการสร้างพลังการทำงานด้านสิทธิมนุษยชนและเกิดการประสานการทำงานร่วมกับเครือข่ายอย่างมีประสิทธิภาพ สำนักงานคณะกรรมการสิทธิมนุษยชนแห่งชาติจึงได้จัดตั้งศูนย์ศึกษาและประสานงานด้านสิทธิมนุษยชนในภูมิภาคขึ้น จำนวน 12 แห่ง อยู่ภายใต้การกำกับดูแลของสำนักงานคณะกรรมการสิทธิมนุษยชนแห่งชาติ โดยมีภารกิจสำคัญ ได้แก่ 1) ส่งเสริมและดำเนินกิจกรรมเพื่อสร้างความรู้ ความเข้าใจด้านสิทธิมนุษยชน 2) รับและส่งเรื่องเกี่ยวกับการร้องเรียนให้สำนักงาน รวมทั้ง
ให้คำแนะนำเกี่ยวกับการร้องเรียน 3) ประสานการคุ้มครองสิทธิมนุษยชนเบื้องต้นตามที่ได้รับมอบหมาย
4) เฝ้าระวัง และติดตามเหตุการณ์หรือสถานการณ์ด้านสิทธิมนุษยชน 5) รวบรวมและวิเคราะห์ข้อมูล
ด้านสิทธิมนุษยชนเบื้องต้นเพื่อเสนอประเด็นการศึกษาวิจัยด้านสิทธิมนุษยชน 6) ประสานหรือแสวงหาความร่วมมือกับหน่วยงานของรัฐ องค์กรเอกชน ภาคประชาสังคม สถาบันการศึกษา และหน่วยงานอื่น ๆ
เพื่อปฏิบัติงานด้านสิทธิมนุษยชน

 ดังนั้น เพื่อให้เกิดกิจกรรมในพื้นที่อันจะเป็นการขับเคลื่อนและผลักดันให้เกิดการเสริมสร้างความรู้ ความเข้าใจ และความตระหนักให้กับประชาชนในพื้นที่ ตลอดจนเป็นการระดมภาคีเครือข่ายเพื่อแลกเปลี่ยนความคิดเห็น ประสบการณ์การทำงานในประเด็นสิทธิมนุษยชนในพื้นที่ร่วมกันทั้งในส่วนของภาครัฐ ภาคเอกชน และภาคประชาสังคมให้เกิดผลตามวัตถุประสงค์อย่างเป็นรูปธรรม สำนักงานคณะกรรมการสิทธิมนุษยชนแห่งชาติจึงได้วางแผนดำเนินโครงการขับเคลื่อนกิจกรรมภายใต้ศูนย์ศึกษาและประสานงานด้านสิทธิมนุษยชนในภูมิภาคขึ้น

 วัตถุประสงค์

1) เพื่อให้ศูนย์ศึกษาและประสานงานด้านสิทธิมนุษยชนในภูมิภาคเป็นหน่วยงานประสานการดำเนินการเพื่อส่งเสริมและคุ้มครองสิทธิมนุษยชนให้แก่ประชาชนในพื้นที่

2) เพื่อให้ศูนย์ศึกษาและประสานงานด้านสิทธิมนุษยชนในภูมิภาคเป็นศูนย์กลางการส่งเสริมและคุ้มครองสิทธิมนุษยชนในพื้นที่ โดยจัดให้มีกิจกรรมสร้างความรู้ ความเข้าใจ และความตระหนักด้านสิทธิมนุษยชนให้กับประชาชนในพื้นที่ และขยายความร่วมมือกับภาคส่วนต่าง ๆ รวมทั้งการสร้างพื้นที่แลกเปลี่ยนเรียนรู้ทางวิชาการประเด็นด้านสิทธิมนุษยชน

3) เพื่อแลกเปลี่ยนประสบการณ์ทำงานระหว่างศูนย์ศึกษาและประสานงานด้านสิทธิมนุษยชนในระดับภูมิภาคและระดับประเทศ

 กิจกรรมและกลุ่มเป้าหมาย

โครงการขับเคลื่อนกิจกรรมภายใต้ศูนย์ศึกษาและประสานงานด้านสิทธิมนุษยชนในภูมิภาค ประกอบด้วยกิจกรรมหลัก 3 กิจกรรม และมีกลุ่มเป้าหมาย ดังนี้

1) กิจกรรมการประชุมคณะกรรมการอำนวยการศูนย์ศึกษาและประสานงานด้านสิทธิมนุษยชน
ในภูมิภาค จำนวน 12 แห่ง กลุ่มเป้าหมาย ประกอบด้วย คณะกรรมการอำนวยการศูนย์ศึกษาและประสานงานด้านสิทธิมนุษยชนในภูมิภาค และบุคลากรของสำนักงานคณะกรรมการสิทธิมนุษยชนแห่งชาติ รวมจำนวนประมาณ 20 คน

2) กิจกรรมการสัมมนาเพื่อขับเคลื่อนความร่วมมือระหว่างศูนย์ศึกษาและประสานงาน
ด้านสิทธิมนุษยชนในภูมิภาค จำนวน 12 แห่ง กลุ่มเป้าหมาย ประกอบด้วย คณะกรรมการอำนวยการ และบุคลากรของศูนย์ศึกษาและประสานงานด้านสิทธิมนุษยชนในภูมิภาค วิทยากร คณะกรรมการสิทธิมนุษยชนแห่งชาติ ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ รวมจำนวนประมาณ 70 คน

3) กิจกรรมการสัมมนาวิชาการด้านส่งเสริมการเคารพสิทธิมนุษยชนในพื้นที่ของศูนย์ศึกษาและประสานงานด้านสิทธิมนุษยชนในภูมิภาค จำนวน 12 แห่ง กลุ่มเป้าหมาย ประกอบด้วย 1) ผู้แทนภาครัฐ ภาคเอกชน ภาคประชาสังคม 2) คณะกรรมการอำนวยการศูนย์ศึกษาและประสานงานด้านสิทธิมนุษยชน
ในภูมิภาค 3) นักวิชาการ คณาจารย์ เจ้าหน้าที่ของสถาบันการศึกษา 4) นิสิต นักศึกษา และประชาชนทั่วไป
ที่สนใจ รวมทั้ง วิทยากร 5 คน คณะกรรมการสิทธิมนุษยชนแห่งชาติ ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ รวมจำนวนประมาณ 70 คน

ผลที่คาดว่าจะได้รับ

1) ผู้เข้าร่วมโครงการมีความรู้ ความเข้าใจและเกิดความตระหนักในเรื่องสิทธิมนุษยชน

2) ศูนย์ศึกษาและประสานงานด้านสิทธิมนุษยชนในภูมิภาคเป็นหน่วยงานประสานการดำเนินการเพื่อส่งเสริมและคุ้มครองสิทธิมนุษยชนให้แก่ประชาชนในพื้นที่

3) ศูนย์ศึกษาและประสานงานด้านสิทธิมนุษยชนในภูมิภาคเป็นศูนย์กลางการส่งเสริมและคุ้มครองสิทธิมนุษยชนในพื้นที่ โดยจัดให้มีกิจกรรมสร้างความรู้ ความเข้าใจ และความตระหนักด้านสิทธิมนุษยชนให้กับประชาชนในพื้นที่ และขยายความร่วมมือกับภาคส่วนต่าง ๆ รวมทั้งการสร้างพื้นที่แลกเปลี่ยนเรียนรู้ทางวิชาการประเด็นด้านสิทธิมนุษยชน

4) ศูนย์ศึกษาและประสานงานด้านสิทธิมนุษยชนในภูมิภาคมีการแลกเปลี่ยนประสบการณ์ทำงานระหว่างศูนย์ศึกษาและประสานงานด้านสิทธิมนุษยชนในระดับภูมิภาคและระดับประเทศ

5) สำนักงานคณะกรรมการสิทธิมนุษยชนแห่งชาติได้ประสานพลังภาคีเครือข่ายร่วมกับทุกภาคส่วนในพื้นที่ โดยมีศูนย์ศึกษาและประสานงานด้านสิทธิมนุษยชนในภูมิภาคเป็นศูนย์กลาง

**5.1.2 แผนการดำเนินงานด้านการคุ้มครองสิทธิมนุษยชน**

 รัฐธรรมนูญแห่งราชอาณาจักรไทย พุทธศักราช 2560 บัญญัติให้คณะกรรมการสิทธิมนุษยชนแห่งชาติมีหน้าที่และอำนาจในการตรวจสอบและรายงานข้อเท็จจริงที่ถูกต้องเกี่ยวกับการละเมิดสิทธิมนุษยชนทุกกรณีโดยไม่ล่าช้า และเสนอแนะมาตรการหรือแนวทางที่เหมาะสมในการป้องกันหรือแก้ไขการละเมิด
สิทธิมนุษยชน รวมทั้งการเยียวยาผู้ได้รับความเสียหายจากการละเมิดสิทธิมนุษยชนต่อหน่วยงานของรัฐหรือเอกชนที่เกี่ยวข้อง โดยในปีงบประมาณ พ.ศ. 2565 สำนักงานคณะกรรมการสิทธิมนุษยชนแห่งชาติได้วางแผน
การดำเนินงานตามภารกิจเพื่อปกป้องและคุ้มครองสิทธิมนุษยชน สร้างความเป็นธรรม และลดความเหลื่อมล้ำในทุกมิติ สร้างโอกาสและความเสมอภาคทางสังคม อำนวยความยุติธรรมมีประสิทธิภาพและเป็นไปอย่างเสมอภาค สร้างความสมดุลระหว่างสิทธิและเสรีภาพของประชาชนกับประโยชน์สาธารณะ โดยคำนึงถึงประโยชน์ของประเทศชาติและประชาชนเป็นสำคัญ สอดคล้องและเชื่อมโยงกับยุทธศาสตร์ชาติ แผนการปฏิรูปประเทศ แผนแม่บทภายใต้ยุทธศาสตร์ชาติ

**5.1.3 แผนการดำเนินงานในการจัดทำรายงานประเมินสถานการณ์สิทธิมนุษยชนในประเทศไทย**

คณะกรรมการสิทธิมนุษยชน มีหน้าที่และอำนาจในการจัดทำรายงานประจำปีเพื่อประเมินสถานการณ์ด้านสิทธิมนุษยชนภายในประเทศ เพื่อเสนอต่อรัฐสภาและคณะรัฐมนตรี และเผยแพร่
ต่อประชาชน ซึ่งในปีงบประมาณ พ.ศ. 2565 มีแผนการดำเนินงานที่สำคัญ ดังนี้

1.จัดทำร่างแผนการดำเนินการจัดทำรายงานผลการประเมินสถานการณ์ด้านสิทธิมนุษยชนของประเทศไทย ประจำปี 2564

2. จัดทำข้อมูลสถานการณ์สิทธิมนุษยชนที่เห็นควรติดตามเฝ้าระวังในปี 2564 ประเด็นสิทธิทางการเมืองและสิทธิพลเมือง งานจัดทำฐานข้อมูลสถานการณ์ด้านสิทธิทางการเมืองและสิทธิพลเมือง

**5.1.4 แผนการดำเนินงานในการจัดทำข้อเสนอแนะนโยบายและข้อเสนอในการปรับปรุงกฎหมาย
และกฎ เพื่อส่งเสริมและคุ้มครองสิทธิมนุษยชน**

สำนักงานคณะกรรมการสิทธิมนุษยชนแห่งชาติ ดำเนินการเพื่อส่งเสริมและคุ้มครอง
สิทธิมนุษยชน ด้วยการจัดทำข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน
รวมตลอดทั้งการแก้ไขปรับปรุงกฎหมาย กฎ ระเบียบ หรือคำสั่งใด ๆ เพื่อให้สอดคล้องกับหลักสิทธิมนุษยชน และติดตาม/เฝ้าระวังกฎหมายหรือร่างกฎหมายที่อาจหรือไม่สอดคล้องหลักสิทธิมนุษยชนที่อาจมีผลกระทบด้านสิทธิมนุษยชน โดยศึกษาและจัดทำความเห็นเบื้องต้นต่อกฎหมายหรือร่างกฎหมายในส่วนที่เกี่ยวข้องเสนอไปยังหน่วยงานที่เกี่ยวข้อง ซึ่งในปีงบประมาณ พ.ศ. 2565 สำนักงานคณะกรรมการสิทธิมนุษยชนได้วางแผน
การดำเนินงานในโครงการที่สำคัญ ดังนี้

**1. โครงการจัดทำข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน รวมตลอดทั้งการแก้ไขปรับปรุงกฎหมาย กฎ ระเบียบ หรือคำสั่งใด ๆ เพื่อให้สอดคล้องกับหลักสิทธิมนุษยชน**

 ผลที่คาดว่าจะได้รับ

 1) หน่วยงานและเจ้าหน้าที่ของรัฐที่เกี่ยวข้องมีและบังคับใช้กฎหมาย กฎ ระเบียบ หรือคำสั่งใด ๆ ที่สอดคล้องกับหลักสิทธิมนุษยชน

 2) ประชาชนได้รับความคุ้มครองสิทธิขั้นพื้นฐานเพิ่มมากขึ้น จากการที่หน่วยงานที่เกี่ยวข้องมีการแก้ไขปรับปรุงกฎหมาย กฎ ระเบียบ หรือคำสั่งใด ๆ ให้สอดคล้องกับหลักสิทธิมนุษยชน

**2. โครงการประเมินผลสัมฤทธิ์พระราชบัญญัติประกอบรัฐธรรมนูญว่าด้วยคณะกรรมการ
สิทธิมนุษยชนแห่งชาติ พ.ศ. 2560**

 ผลที่คาดว่าจะได้รับ

 1) หน่วยงานภาครัฐ ภาคเอกชน และประชาชนได้รับทราบเนื้อหาสาระของพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560

2) การรับฟังความคิดเห็นและประเมินผลสัมฤทธิ์ของพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560

3) ได้รับข้อเสนอในการปรับปรุงแก้ไขพระราชบัญญัติประกอบรัฐธรรมนูญว่าด้วยคณะกรรมการ
สิทธิมนุษยชนแห่งชาติ พ.ศ. 2560 เพื่อให้การปฏิบัติหน้าที่ของคณะกรรมการสิทธิมนุษยชนแห่งชาติเป็นไปอย่างมีประสิทธิภาพสอดคล้องกับหลักการสากล

**3. โครงการประชุมเชิงปฏิบัติการเพื่อพัฒนาศักยภาพและทักษะที่จำเป็นสำหรับการปฏิบัติงานตามภารกิจของสำนักกฎหมาย**

ผลที่คาดว่าจะได้รับ

1) เจ้าหน้าที่สำนักกฎหมายสามารถจัดทำข้อเสนอแนะมาตรการหรือแนวทางในการแก้ไขปรับปรุงกฎหมาย กฎ ระเบียบ หรือคำสั่งใด ๆ เพื่อให้สอดคล้องกับหลักสิทธิมนุษยชน ให้ความเห็นทางกฎหมาย และตอบข้อหารือภายในสำนักงานคณะกรรมการสิทธิมนุษยชนแห่งชาติเพื่อตอบสนองต่อภารกิจ
ในการปกป้องและคุ้มครองสิทธิมนุษยชนของคณะกรรมการสิทธิมนุษยชนแห่งชาติได้อย่างแท้จริง

2) เจ้าหน้าที่สำนักกฎหมายมีความรู้และความเชี่ยวชาญในการจัดทำร่างกฎหมาย กฎ ระเบียบ ข้อบังคับ ประกาศ และแนวปฏิบัติในการปฏิบัติหน้าที่

**4. โครงการจัดทำ “วารสารกฎหมายสิทธิมนุษยชน”**

ผลที่คาดว่าจะได้รับ

 1) สำนักงานคณะกรรมการสิทธิมนุษยชนแห่งชาติ มีบทความวิชาการเพื่อเผยแพร่ความรู้
ด้านกฎหมายสิทธิมนุษยชนต่อสาธารณะ

 2) หน่วยงานภาครัฐ หน่วยงานภาคเอกชน ภาคประชาสังคม และประชาชนมีความรู้ความเข้าใจเกี่ยวกับกฎหมายสิทธิมนุษยชนสามารถนำความรู้ที่ได้รับจากวารสารกฎหมายสิทธิมนุษยชนไปใช้ในการปฏิบัติงานและเป็นการสร้างความตระหนักรู้ในการเคารพสิทธิและไม่ละเมิดสิทธิของบุคคลอื่น

 3) เกิดความตระหนักรู้ของหน่วยงานทั้งภาครัฐและเอกชนเกี่ยวกับการบัญญัติหรือกำหนดกฎหมาย กฎ ระเบียบหรือคำสั่งใด ๆ ให้สอดคล้องกับหลักสิทธิมนุษยชน

**5. การเสนอขอปรับปรุงแก้ไขพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560**

 ผลที่คาดว่าจะได้รับ

 1) เพื่อเป็นการกำหนดให้คณะกรรมการสิทธิมนุษยชนแห่งชาติมีหน้าที่และอำนาจที่สอดคล้องกับหลักการสากล ซึ่งกำหนดให้สถาบันสิทธิมนุษยชนแห่งชาติต้องมีหน้าที่และอำนาจและความรับผิดชอบครอบคลุมถึงการคุ้มครองและส่งเสริมสิทธิมนุษยชนอย่างกว้างขวางที่สุดเท่าที่จะเป็นไปได้

 2) เพื่อเพิ่มเติมบทบัญญัติในพระราชบัญญัติประกอบรัฐธรรมนูญว่าด้วยคณะกรรมการ
สิทธิมนุษยชนแห่งชาติ พ.ศ. 2560 ให้คณะกรรมการสิทธิมนุษยชนแห่งชาติมีอำนาจในการไกล่เกลี่ย

 3) เพื่อปรับปรุงพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 ในมาตราที่เกี่ยวข้องกับการแต่งตั้งข้าราชการสำนักงานคณะกรรมการสิทธิมนุษยชนแห่งชาติ
ให้สอดคล้องกับรัฐธรรมนูญแห่งราชอาณาจักรไทย พุทธศักราช 2560

**5.1.5 แผนการดำเนินงานด้านสิทธิมนุษยชนระหว่างประเทศ**

 ในปีงบประมาณ พ.ศ. 2565 สำนักงานคณะกรรมการสิทธิมนุษยชนแห่งชาติได้วางแผนการดำเนินภารกิจในการสนับสนุนการมีส่วนร่วมและการแสดงบทบาทของคณะกรรมการสิทธิมนุษยชนแห่งชาติของประเทศไทยในกรอบความร่วมมือระหว่างประเทศที่คณะกรรมการสิทธิมนุษยชนแห่งชาติเป็นสมาชิก และ
ในกิจกรรมเพื่อแลกเปลี่ยนแนวทางการดำเนินงานในประเด็นสิทธิมนุษยชนต่าง ๆ ดังนี้

**1. แผนงานในกรอบความร่วมมือเครือข่ายพันธมิตรระดับโลกว่าด้วยสถาบันสิทธิมนุษยชนแห่งชาติ (Global Alliance of National Human Rights Institutions - GANHRI)**

1.1 เข้ารับการประเมินสถานะของคณะกรรมการสิทธิมนุษยชนแห่งชาติครั้งต่อไป ในรอบการประชุมที่ 1 (session 1) ของปี 2565 (เบื้องต้นคณะอนุกรรมการประเมินสถานะ หรือ SCA (Sub-Committee on Accreditation) กำหนดไว้ในเดือนมีนาคมหรือพฤษภาคม 2565) ทั้งนี้ คณะกรรมการสิทธิมนุษยชนแห่งชาติต้องจัดส่งเอกสารที่เกี่ยวข้องให้ SCA ภายในวันที่ 1 ตุลาคม 2564

1.2 เข้ารับการพิจารณาประเมินสถานะของคณะกรรมการสิทธิมนุษยชนแห่งชาติ ซึ่งมีขั้นตอน
การดำเนิน ดังนี้

(1) คณะกรรมการสิทธิมนุษยชนแห่งชาติดำเนินการแลกเปลี่ยนความร่วมมือและความเข้าใจในการแก้ไขกฎหมายเพื่อให้สอดคล้องกับหลักการปารีสและข้อเสนอของ SCA

(2) SCA เปิดรับข้อมูลที่เกี่ยวข้องจากแหล่งต่าง ๆ เช่น ข้อมูลที่มีการเผยแพร่ต่อสาธารณะ ข้อมูลจากภาคประชาสังคม และข้อมูลจากผู้ถืออาณัติของกลไกพิเศษ

(3) กรณี SCA ได้รับข้อมูลจากภาคประชาสังคม จะส่งให้คณะกรรมการสิทธิมนุษยชนแห่งชาติ พิจารณาทำความเห็นชี้แจง โดยคณะกรรมการสิทธิมนุษยชนแห่งชาติจะทำการชี้แจงเป็นหนังสือ หรือชี้แจงในชั้นการตอบสัมภาษณ์เลยก็ได้ โดยองค์กรภาคประชาสังคมที่มักจะนำเสนอความเห็นและส่งข้อมูลให้ SCA ได้แก่ เครือข่ายองค์กรพัฒนาเอกชนด้านสถาบันสิทธิมนุษยชนแห่งชาติแห่งเอเชีย (Asian NGO Network on National Human Rights Institutions: ANNI) และมูลนิธิศักยภาพชุมชน (People’s Empowerment Foundation: PEF)

(4) สํานักงานข้าหลวงใหญ่เพื่อสิทธิมนุษยชนแห่งองค์การสหประชาชาติ หรือ OHCHR (The Office of the United Nations High Commissioner for Human Rights) ซึ่งเป็นฝ่ายเลขานุการของ SCA จะจัดทำสรุปสาระสำคัญ (Summary) จากเอกสารที่คณะกรรมการสิทธิมนุษยชนแห่งชาติจัดส่งให้ทั้งหมด และส่งสรุปสาระสำคัญดังกล่าวมาให้คณะกรรมการสิทธิมนุษยชนแห่งชาติตรวจสอบความถูกต้อง และแก้ไขหากพบว่ามีความผิดพลาดในการสรุปข้อเท็จจริง

(5) คณะกรรมการสิทธิมนุษยชนแห่งชาติ เข้ารับการสัมภาษณ์เพื่อตอบข้อซักถามของ SCA ตามวันและเวลาที่กำหนด

 ผลสัมฤทธิ์ที่คาดว่าจะได้รับ

 การได้รับสถานะ ‘A’ จะทำให้คณะกรรมการสิทธิมนุษยชนแห่งชาติได้รับการยอมรับและ
มีความน่าเชื่อถือในการปฏิบัติหน้าที่ทั้งภายในประเทศและระหว่างประเทศ

**2. แผนงานในกรอบความร่วมมือสถาบันสิทธิมนุษยชนแห่งชาติในภูมิภาคเอเชีย-แปซิฟิก
(Asia Pacific Forum of National Human Rights Institutions – APF)**

2.1 เข้าร่วมการประชุมเครือข่ายผู้บริหารระดับสูง (Senior Executive Officers: SEOs)
ช่วงประมาณเดือนพฤษภาคม 2564 ผ่านระบบออนไลน์

2.2 เข้าร่วมการประชุมประจำปี APF ครั้งที่ 26 ช่วงประมาณเดือนกันยายน 2564 ผ่านระบบออนไลน์

ผลสัมฤทธิ์ที่คาดว่าจะได้รับ

คณะกรรมการสิทธิมนุษยชนแห่งชาติ ได้มีโอกาสได้แสดงวิสัยทัศน์และนำเสนอผลการดำเนินงานที่สำคัญให้สถาบันสิทธิมนุษยชนแห่งชาติอื่น ๆ ในภูมิภาค ทำให้ผู้แทนองค์การระหว่างประเทศและภาคประชาสังคมที่เข้าร่วมประชุมได้รับทราบผลการดำเนินงานที่สำคัญของคณะกรรมการสิทธิมนุษยชนแห่งชาติ และสถาบันสิทธิมนุษยชนแห่งชาติอื่น ๆ ในภูมิภาคด้วย นอกจากนี้ ยังเป็นการส่งเสริมการพัฒนาเครือข่ายความร่วมมือระหว่างสถาบันสิทธิมนุษยชนแห่งชาติในภูมิภาคเอเชียแปซิฟิกให้มีความสัมพันธภาพที่ดีและมีความเป็นพันธมิตรที่ดีต่อกัน ซึ่งจะเป็นเป็นพื้นฐานของความร่วมมือระหว่างกันในอนาคตต่อไป

**3. แผนงานในกรอบความร่วมมือสถาบันสิทธิมนุษยชนแห่งชาติในภูมิภาคเอเชียตะวันออกเฉียงใต้ (South East Asia National Human Rights Institutions Forum: SEANF)**

3.1 เข้าร่วมการประชุมกรอบความร่วมมือระหว่างสถาบันสิทธิมนุษยชนแห่งชาติในภูมิภาคเอเชียตะวันออกเฉียงใต้ (SEANF)

(1) เข้าร่วมการประชุมประจำปีของ SEANF ครั้งที่ 19 ณ สาธารณรัฐแห่งสหภาพเมียนมา (ประมาณเดือนกันยายน 2565)

(2) เข้าร่วมการประชุมระดับเจ้าหน้าที่ (Technical Working Group: TWG) ของ SEANF
ณ สาธารณรัฐแห่งสหภาพเมียนมา (ประมาณเดือนกุมภาพันธ์หรือมีนาคม 2565 และเดือนมิถุนายนหรือกรกฎาคม 2565) จำนวน 2 ครั้ง

3.2 เข้าร่วมการประชุมโครงการในกรอบความร่วมมือระหว่างสถาบันสิทธิมนุษยชนแห่งชาติในภูมิภาคเอเชียตะวันออกเฉียงใต้ (SEANF) ณ สาธารณรัฐแห่งสหภาพเมียนมา (ประมาณเดือนเมษายน - กันยายน 2565) จำนวน 2 ครั้ง

3.3 เข้าร่วมการประชุมความร่วมมือระหว่างสถาบันสิทธิมนุษยชนแห่งชาติในภูมิภาคเอเชียตะวันออกเฉียงใต้ (SEANF) กับคณะกรรมาธิการระหว่างรัฐบาลอาเซียนว่าด้วยสิทธิมนุษยชน (AICHR)
ณ กรุงกัวลาลัมเปอร์ ประเทศมาเลเซีย และกรุงจาการ์ตา ประเทศอินโดนีเซีย (ประมาณเดือนเมษายน - กันยายน 2565) จำนวน 2 ครั้ง

3.4 กิจกรรมความร่วมมือระหว่าง SEANF กับ AICHR โดยการสนับสนุนของ APF
ในประเด็นการเปลี่ยนแปลงสภาพภูมิอากาศกับสิทธิมนุษยชน (Climate Change and Human Rights)
ซึ่งกิจกรรมนี้จะแบ่งออกเป็น 2 ส่วน ได้แก่ (1) การมีพื้นที่ความร่วมมือร่วมกันระหว่าง SEANF กับ AICHR
ในประเด็นการเปลี่ยนแปลงสภาพภูมิอากาศกับสิทธิมนุษยชน ซึ่งจะมีการหารือร่วมกันในรายละเอียดต่อไป โดยอาจจะมีการประชุมหารือร่วมกันอย่างเป็นทางการ การจัดให้มีพื้นที่เพื่อแลกเปลี่ยนความเห็นและข้อมูลระหว่างกันทางออนไลน์ หรือการจัดการประชุมเชิงปฏิบัติการหรือการสัมมนาร่วมกัน และ (2) การพัฒนาศักยภาพให้กับเจ้าหน้าที่ของสมาชิก SEANF ในประเด็นการเปลี่ยนแปลงสภาพภูมิอากาศกับสิทธิมนุษยชน (Climate Change and Human Rights) ซึ่งสำหรับในส่วนของคณะกรรมการสิทธิมนุษยชนแห่งชาตินั้น คณะกรรมการสิทธิมนุษยชนแห่งชาติสามารถจะดำเนินการผลักดันต่อเนื่องในประเด็นหมอกควันข้ามแดน (Transboundary Haze) ร่วมกับผู้แทนไทยใน AICHR และ ACWC ซึ่งได้เคยมีการประชุมร่วมกันและเห็นชอบให้มีการผลักดันในประเด็นนี้ในระดับภูมิภาค เมื่อวันที่ 9 กรกฎาคม 2562

**4. แผนการติดตามการปฏิบัติตามพันธกรณีระหว่างประเทศด้านสิทธิมนุษยชน**

คณะกรรมการสิทธิมนุษยชนแห่งชาติ ได้ติดตามการดำเนินการของภาครัฐในฐานะสถาบัน
สิทธิมนุษยชนแห่งชาติที่เป็นกลไกการตรวจสอบอิสระ (Independent monitoring mechanism) ในการปฏิบัติตามสนธิสัญญาด้านสิทธิมนุษยชนที่ประเทศไทยเป็นภาคี เพื่อส่งเสริมและติดตามให้ทุกภาคส่วนของสังคมเกิดการเคารพสิทธิมนุษยชนตามที่ได้รับการรับรองตามรัฐธรรมนูญแห่งราชอาณาจักรไทย กฎหมายไทย และพันธกรณีระหว่างประเทศด้านสิทธิมนุษยชนที่ประเทศไทยจะต้องปฏิบัติตาม โดยในปีงบประมาณ พ.ศ. 2565 คณะกรรมการสิทธิมนุษยชนแห่งชาติมีแผนการดำเนินงานที่สำคัญ ดังนี้

4.1 เข้าร่วมประชุมกับคณะกรรมการประจำสนธิสัญญาเพื่อทบทวนสถานการณ์สิทธิมนุษยชนตามสนธิสัญญาที่ประเทศไทยเป็นภาคี จำนวน 1 การประชุม คือ การประชุมของคณะกรรมการประจำกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (International Covenant on Economic, Social and Cultural Rights: ICESCR) ซึ่งคณะกรรมการสิทธิมนุษยชนแห่งชาติกำลังจัดทำรายงานคู่ขนานเพื่อส่งให้คณะกรรมการประจำกติกาดังกล่าวพิจารณาควบคู่กับรายงานที่จัดทำโดยรัฐบาล โดยข้อเสนอแนะของคณะกรรมการสิทธิมนุษยชนแห่งชาติ จะมีวัตถุประสงค์สำคัญในการเสริมสร้างและพัฒนาให้เกิดการเคารพและการปฏิบัติตามหลักการสิทธิมนุษยชนในสังคมไทยให้สอดคล้องกับพันธกรณีระหว่างประเทศ
ด้านสิทธิมนุษยชนที่ประเทศไทยเป็นภาคี

4.2 จัดส่งรายงานคู่ขนานการปฏิบัติตามกติกา ICESCR กราบเรียนนายกรัฐมนตรีเพื่อนำเสนอคณะรัฐมนตรีเพื่อทราบและพิจารณาดำเนินการในส่วนที่เกี่ยวข้อง ตามความเห็นและข้อเสนอแนะตามรายงานคู่ขนานดังกล่าว ซึ่งนับว่าเป็นช่วยการส่งเสริมให้เกิดความเคารพและคุ้มครองสิทธิมนุษยชนในประเทศไทยให้ดียิ่งขึ้นต่อไป

4.3 เตรียมการจัดทำรายงานคู่ขนานการปฏิบัติตามพันธกรณีระหว่างประเทศด้านสิทธิมนุษยชนฉบับอื่น ๆ กรณีที่รัฐบาลมีการเสนอรายงานผลการดำเนินงานตามสนธิสัญญาด้านสิทธิมนุษยชนต่อคณะกรรมการประจำสนธิสัญญาด้านสิทธิมนุษยชน (Treaty bodies) ที่เกี่ยวข้อง

4.4 ติดตามผลการปฏิบัติงานของรัฐบาลตามข้อเสนอแนะในรายงานคู่ขนานการประเมินสถานการณ์สิทธิมนุษยชนของประเทศไทยตามกระบวนการ Universal Periodic Review รอบที่ 3 และรายงานคู่ขนานตามหนังสือสัญญาที่ประเทศเป็นภาคีและมีพันธกรณีที่จะต้องปฏิบัติ ตามระเบียบคณะกรรมการสิทธิมนุษยชนแห่งชาติว่าด้วยการติดตามผลการดำเนินการด้านสิทธิมนุษยชน พ.ศ. 2564

**5.1.6 แผนการดำเนินงานด้านการพัฒนาบุคลากร**

สำนักงานคณะกรรมการสิทธิมนุษยชนแห่งชาติ ให้ความสำคัญกับการพัฒนาศักยภาพบุคลากร
เพื่อเพิ่มขีดความรู้ความสามารถและประสบการณ์ในการปฏิบัติงานตามภารกิจของบุคลากรให้เป็นไปอย่างมีประสิทธิภาพ และเตรียมความพร้อมในการเข้าสู่ตำแหน่งที่สูงขึ้น รวมถึงเพื่อให้การดำเนินงานเป็นไปตาม
แผนยุทธศาสตร์คณะกรรมการสิทธิมนุษยชนแห่งชาติ พ.ศ. 2560 - 2565 ในการเสริมสร้างและพัฒนากระบวนการทำงานและการบริหารจัดการองค์กรให้เกิดผลสัมฤทธิ์ ทั้งนี้ ในปีงบประมาณ พ.ศ. 2565 สำนักงานคณะกรรมการสิทธิมนุษยชนแห่งชาติได้วางแผนการดำเนินงานด้านการพัฒนาบุคลากรของสำนักงานคณะกรรมการสิทธิมนุษยชนแห่งชาติ เพื่อพัฒนาประสิทธิผลในการดำเนินงานขององค์กร ดังนี้

1. **โครงการพัฒนาความรู้และทักษะในการปฏิบัติงานของบุคลากร**

วัตถุประสงค์

เพื่อให้บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุนให้ได้รับการพัฒนาความรู้และทักษะในการปฏิบัติงานให้มีประสิทธิภาพมากยิ่งขึ้น

กลุ่มเป้าหมาย

ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ

ผลประโยชน์ที่จะได้รับ

บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุน
ให้ได้รับการพัฒนาความรู้และทักษะในการปฏิบัติงานให้มีประสิทธิภาพมากยิ่งขึ้น และตระหนักรู้ถึงความสำคัญของการพัฒนาความรู้ ทักษะในการปฏิบัติหน้าที่ ตลอดจนสามารถใช้ศักยภาพดังกล่าวในการปฏิบัติงาน และนำมาสร้างสรรค์ต่อยอดในการปรับปรุงประสิทธิภาพการปฏิบัติงาน การบริหารจัดการ และ
การให้บริการที่ทันสมัย รวดเร็ว และมีประสิทธิภาพมากขึ้น

1. **โครงการพัฒนาสมรรถนะ (Competency) เพื่อเสริมสร้างศักยภาพการปฏิบัติงาน**

วัตถุประสงค์

เพื่อให้บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุนให้ได้รับการพัฒนาสมรรถนะเพื่อเสริมสร้างศักยภาพในการปฏิบัติงาน

กลุ่มเป้าหมาย

ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ

ผลประโยชน์ที่จะได้รับ

บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุนให้ได้รับการพัฒนาสมรรถนะเพื่อเสริมสร้างศักยภาพในการปฏิบัติงาน ตลอดจนเกิดความเข้าใจและตระหนักรู้ถึงความสำคัญของการพัฒนาความรู้ ทักษะในการปฏิบัติหน้าที่ สามารถใช้ศักยภาพดังกล่าวในการปฏิบัติงาน และนำมาสร้างสรรค์ต่อยอดในการปรับปรุงประสิทธิภาพการปฏิบัติงานการบริหารจัดการ และการให้บริการ
ที่ทันสมัย รวดเร็ว และมีประสิทธิภาพมากขึ้น

**3. โครงการเสริมสร้างความรู้เฉพาะทางด้านสิทธิมนุษยชนให้แก่บุคลากร**

วัตถุประสงค์

เพื่อให้บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุนให้ได้รับการเสริมสร้างและเพิ่มพูนให้เป็นผู้มีความรอบรู้และเชี่ยวชาญในงานด้านสิทธิมนุษยชน
ที่สามารถตอบสนองต่อเป้าหมายและยุทธศาสตร์องค์กรได้อย่างมีประสิทธิภาพและเกิดประสิทธิผลสูงสุด

กลุ่มเป้าหมาย

ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ

ผลประโยชน์ที่จะได้รับ

บุคลากรของสำนักงานคณะกรรมการสิทธิมนุษยชนแห่งชาติได้รับการส่งเสริมและสนับสนุน
ให้ได้รับการเสริมสร้างและเพิ่มพูนให้เป็นผู้มีความรอบรู้และเชี่ยวชาญในงานด้านสิทธิมนุษยชนที่สามารถตอบสนองต่อเป้าหมายและยุทธศาสตร์องค์กรได้อย่างมีประสิทธิภาพและเกิดประสิทธิผลสูงสุด ตลอดจนเกิดความเข้าใจและตระหนักรู้ถึงความสำคัญของการพัฒนาความรู้ ทักษะ ในการปฏิบัติหน้าที่ ตลอดจนสามารถใช้ศักยภาพดังกล่าวในการปฏิบัติงาน และนำมาสร้างสรรค์ต่อยอดในการปรับปรุงประสิทธิภาพการปฏิบัติงานการบริหารจัดการ และการให้บริการที่ทันสมัย รวดเร็ว และมีประสิทธิภาพมากขึ้น

**4. โครงการสัมมนาเชิงปฏิบัติการเพื่อการพัฒนาองค์กร ประจำปีงบประมาณ พ.ศ. 2565**

วัตถุประสงค์

เพื่อให้ผู้เข้าร่วมโครงการตระหนักถึงบทบาทและความสำคัญของตนเองที่มีต่อองค์กร รู้สึกมีส่วนร่วม และมั่นใจว่าตนเองและเพื่อนร่วมงานจะสามารถนำพาองค์กรให้ก้าวไปข้างหน้าตามเป้าหมาย
ที่กำหนด

กลุ่มเป้าหมาย

คณะกรรมการสิทธิมนุษยชนแห่งชาติ ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติ

ผลประโยชน์ที่จะได้รับ

1) ผู้เข้าร่วมโครงการรับทราบนโยบายและมีทิศทางในการขับเคลื่อนการดำเนินงาน ตลอดจน
มีเวทีแลกเปลี่ยนความคิดเห็นเพื่อเป็นแนวทางในการพัฒนาและเพิ่มประสิทธิภาพองค์กร

2) ผู้เข้าร่วมโครงการตระหนักถึงบทบาทและความสำคัญของตนเองที่มีต่อองค์กร รู้สึกมีส่วนร่วม และมั่นใจว่าตนเองและเพื่อนร่วมงานจะสามารถนำพาองค์กรให้ก้าวไปข้างหน้าตามเป้าหมายที่กำหนด

3) ผู้เข้าร่วมโครงการได้รับการเสริมทักษะและประสบการณ์ในการทำงาน สร้างบรรยากาศแห่งการเรียนรู้ และส่งเสริมความเป็นน้ำหนึ่งใจเดียวกัน อันจะนำไปสู่การพัฒนาองค์กรสู่ความยั่งยืน

**5. โครงการพัฒนาศักยภาพและขีดสมรรถนะบุคลากรในหลักสูตรที่จัดโดยหน่วยงานภายนอก**

วัตถุประสงค์

1) เสริมสร้างความรู้ความเข้าใจ ทักษะ และประสบการณ์ให้แก่บุคลากรของสำนักงานคณะกรรมการสิทธิมนุษยชนแห่งชาติ

2) พัฒนาสมรรถนะและศักยภาพของบุคลากรให้สามารถปฏิบัติงานได้อย่างมีประสิทธิภาพและประสิทธิผล

 เป้าหมาย

1) เป้าหมายเชิงผลผลิต (Output) บุคลากรของสำนักงานคณะกรรมการสิทธิมนุษยชนแห่งชาติได้รับการพัฒนาศักยภาพ ทักษะ และประสบการณ์โดยเข้ารับการอบรมกับหน่วยงานภายนอก

2) เป้าหมายเชิงผลลัพธ์ (Outcome) บุคลากรของสำนักงานคณะกรรมการสิทธิมนุษยชนแห่งชาติที่เข้ารับการอบรม สำเร็จการอบรมตามที่หลักสูตรกำหนดและจัดทำรายงานผลการฝึกอบรมเสนอเลขาธิการคณะกรรมการสิทธิมนุษยชนแห่งชาติ

 กลุ่มเป้าหมาย

ข้าราชการ และพนักงานราชการของสำนักงานคณะกรรมการสิทธิมนุษยชนแห่งชาติ

ผลที่คาดว่าจะได้รับ

 1) บุคลากรของสำนักงานคณะกรรมการสิทธิมนุษยชนแห่งชาติได้รับความรู้ ความเข้าใจ และพัฒนาทักษะที่จะเป็นประโยชน์ต่อการปฏิบัติงาน

 2) บุคลากรของสำนักงานคณะกรรมการสิทธิมนุษยชนแห่งชาติสามารถนำความรู้ที่ได้รับมาปรับใช้ให้เกิดประโยชน์ต่อการปฏิบัติงาน

**5.2 แผนงานยุทธศาสตร์ส่งเสริมความสัมพันธ์ระหว่างประเทศ**

**5.2.1 แผนการดำเนินงานการส่งเสริมและคุ้มครองสิทธิมนุษยชนเชิงพื้นที่**

ในปีงบประมาณ พ.ศ. 2565 คณะกรรมการสิทธิมนุษยชนแห่งชาติ ได้วางแผนการดำเนินงานให้มี "สำนักงานคณะกรรมการสิทธิมนุษยชนแห่งชาติพื้นที่ภาคใต้" เป็นส่วนราชการในพื้นที่นำร่อง เพื่อดำเนินงานตามหน้าที่และอำนาจของคณะกรรมการสิทธิมนุษยชนแห่งชาติที่บัญญัติไว้ในรัฐธรรมนูญแห่งราชอาณาจักรไทย พุทธศักราช 2560 และพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 ซึ่งสอดคล้องกับกติการะหว่างประเทศ 2 ฉบับ และอนุสัญญาระหว่างประเทศด้านสิทธิมนุษยชน
7 ฉบับ ที่ประเทศไทยเป็นภาคีและมีพันธกรณีที่จะต้องปฏิบัติตาม รวมทั้งหลักการปารีสเกี่ยวกับสถานะของสถาบันสิทธิมนุษยชนแห่งชาติที่รับรองโดยที่ประชุมสมัชชาสหประชาชาติ ตามข้อมติที่ 48/134 เมื่อวันที่ 20 ธันวาคม 2536 โดยสำนักงานคณะกรรมการสิทธิมนุษยชนแห่งชาติพื้นที่ภาคใต้ที่จะตั้งขึ้นนี้ มีพื้นที่รับผิดชอบในจังหวัดภาคใต้ จำนวน 14 จังหวัด ประกอบด้วย จังหวัดกระบี่ ชุมพร นครศรีธรรมราช พังงา ภูเก็ต ระนอง สุราษฎร์ธานี ตรัง นราธิวาส ปัตตานี พัทลุง ยะลา สงขลา และจังหวัดสตูล การดำเนินการในความรับผิดชอบจะทำให้เกิดผลกระทบกับคุณภาพชีวิตและเพิ่มพูนศักยภาพของประชาชนในพื้นที่ และเพื่อการสนับสนุน
การให้บริการประชาชนของรัฐบาลให้เกิดความมั่นคงในพื้นที่ด้วย

โดยมีเป้าหมายเพื่อให้เกิดการพัฒนาและเพิ่มประสิทธิภาพในการปฏิบัติงาน ดังต่อไปนี้

1. เพื่อให้ประชาชนในพื้นที่สามารถเข้าถึงและได้รับการส่งเสริมและคุ้มครองสิทธิมนุษยชนอย่างทั่วถึง สะดวก รวดเร็วและทันต่อสถานการณ์ในพื้นที่

2. เพื่อให้เรื่องร้องเรียนเกี่ยวกับการละเมิดสิทธิมนุษยชนในพื้นที่ได้รับการดำเนินการแล้วเสร็จภายในเวลาที่กำหนดอย่างมีประสิทธิภาพ โดยไม่ล่าช้า

3. เพื่อให้ประชาชนกลุ่มเป้าหมายในพื้นที่มีความรู้ ความเข้าใจและความตระหนักเรื่องสิทธิมนุษยชนอย่างทั่วถึง

4. เพื่อให้การเฝ้าระวัง การประเมิน การชี้แจง การให้ความเห็น และการแสดงท่าทีต่อสถานการณ์
สิทธิมนุษยชนในพื้นที่เป็นไปด้วยความรวดเร็วและถูกต้อง

**5.3 แผนงานยุทธศาสตร์พัฒนาบริการประชาชนและพัฒนาประสิทธิภาพภาครัฐ**

**5.3.1 แผนการดำเนินงานด้านเทคโนโลยีสารสนเทศและการสื่อสาร**

**1. โครงการพัฒนาระบบสารสนเทศและฐานข้อมูลด้านสิทธิมนุษยชนเพื่อรองรับการใช้งานดิจิทัล**

หลักการและเหตุผล

ในยุคที่ความก้าวหน้าของเทคโนโลยีดิจิทัลเข้ามามีบทบาทสำคัญในการดำเนินชีวิตของประชาชนส่วนใหญ่ของประเทศ เป็นเหตุให้หน่วยงานภาครัฐและเอกชนจำเป็นต้องมีการทบทวนและปรับปรุงกระบวนการทำงานให้สอดคล้องกับเทคโนโลยีที่เปลี่ยนแปลงให้สอดคล้องกับยุทธศาสตร์ชาติ ตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม (พ.ศ. 2561 – 2580) ซึ่งเป็นแผนแม่บทหลักในการพัฒนาดิจิทัลเพื่อเศรษฐกิจและสังคมของประเทศ และพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ที่มุ่งพัฒนาไปสู่ยุคดิจิทัล 4.0 ของประเทศไทย โดยกำหนดให้หน่วยงานของรัฐให้บริการและการอำนวยความสะดวกแก่ประชาชนเป็นไปด้วยความสะดวก รวดเร็ว มีประสิทธิภาพรวมทั้งให้หน่วยงานของรัฐ มีการบริหารจัดการและการบูรณาการข้อมูลภาครัฐและการทำงานให้มีความสอดคล้องและเชื่อมโยงเข้าด้วยกันอย่างมั่นคงปลอดภัย

สำนักงานคณะกรรมการสิทธิมนุษยชนแห่งชาติ มีหน้าที่และอำนาจในการรับเรื่องร้องเรียน
การตรวจสอบการละเมิดสิทธิมนุษยชน การจัดทำรายงานผลการตรวจสอบการละเมิดสิทธิมนุษยชน
การติดตามแก้ไขปัญหาการละเมิดสิทธิมนุษยชน การจัดทำข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชนรวมทั้งการชี้แจงและรายงานข้อเท็จจริงที่ถูกต้องโดยไม่ชักช้า ซึ่งระบบสารสนเทศ
ที่ใช้อยู่ในปัจจุบันยังขาดการเชื่อมโยงระหว่างระบบภายในหน่วยงานและบางส่วนยังทำงานด้วยระบบเอกสารและยังไม่มีการจัดเก็บข้อมูลในรูปแบบฐานข้อมูล สำนักงานคณะกรรมการสิทธิมนุษยชนแห่งชาติจึงได้มีแนวคิดพัฒนา/ปรับปรงระบบสารสนเทศและฐานข้อมูลด้านสิทธิมนุษยชนของประเทศไทย เพื่อให้สามารถรองรับกระบวนการทำงานให้อยู่ในรูปแบบดิจิทัลและมีมาตรฐานตามข้อกำหนดของการเชื่อมโยงและ
การบูรณาการข้อมูลระหว่างหน่วยงานและรองรับเทคโนโลยีใหม่ ๆ จึงจำเป็นต้องจัดทำรายการบัญชีข้อมูล (Data Catalog) ในรูปแบบดิจิทัล เพื่อนำมาใช้ประโยชน์ในการวิเคราะห์ข้อมูลขนาดใหญ่ (Big Data) เพื่อประกอบการตัดสินใจ (Data Driven Decision) ของคณะกรรมการสิทธิมนุษยชน และผู้บริหารสำนักงาน คณะกรรมการสิทธิมนุษยชนแห่งชาติ และสอดคล้องกับกระบวนการทำงานให้มีประสิทธิภาพบริการได้อย่างต่อเนื่อง สะดวก รวดเร็วและทันต่อการใช้งาน และตอบสนองและสร้างความเป็นเลิศในการบริการประชาชน โดยมีเป้าหมายเพื่อเตรียมความพร้อมการบริการด้านข้อมูลสิทธิมนุษยชนสำหรับการทำงานเชิงรุกในอนาคต และปรับเปลี่ยนกระบวนการทำงานใหม่ ๆ สู่การทำงานในรูปแบบดิจิทัลมากยิ่งขึ้น เพื่อการเชื่อมโยง แลกเปลี่ยนข้อมูลขนาดใหญ่ (Big Data) และช่วยขับเคลื่อนให้หน่วยงานให้สามารถดำเนินการตามนโยบายและเป้าหมายที่กำหนดไว้อย่างมีประสิทธิภาพโดยใช้ดิจิทัลเทคโนโลยีเป็นกลไกและเครื่องมือสนับสนุนภารกิจของสำนักงานคณะกรรมการสิทธิมนุษยชนแห่งชาติ

วัตถุประสงค์

1) เพื่อปรับเปลี่ยนกระบวนการทำงานตามภารกิจของสำนักงานคณะกรรมการสิทธิมนุษยชนแห่งชาติในรูปแบบดิจิทัลและสอดคล้องกับบริบทที่เปลี่ยนแปลงไปในยุคปัจจุบัน

2) เพื่อให้สำนักงานคณะกรรมการสิทธิมนุษยชนแห่งชาติมีรายการบัญชีข้อมูล (Data Catalog) ในรูปแบบดิจิทัลและเตรียมความพร้อมต่อการเชื่อมโยงและแลกเปลี่ยนข้อมูล

3) เพื่อพัฒนาระบบสารสนเทศและฐานข้อมูลด้านสิทธิมนุษยชนให้รองรับการทำงานในเชิงบูรณาการและเชื่อมโยงข้อมูลระหว่างหน่วยงานด้วยมาตรฐานเดียวกันและรองรับเทคโนโลยีใหม่ ๆ
เพื่อสนับสนุนการทำงานให้มีประสิทธิภาพยิ่งขึ้น

เป้าหมาย

1) เป้าหมายเชิงผลผลิต (Output)

สำนักงานคณะกรรมการสิทธิมนุษยชนแห่งชาติ มีรายการบัญชีข้อมูล (Data Catalog) ทั้งหมดของหน่วยงานและมีระบบสารสนเทศและฐานข้อมูลด้านสิทธิมนุษยชนที่เชื่อมโยงกันและได้ใช้ประโยชน์จากระบบในด้านต่าง ๆ เช่น รับเรื่องร้องเรียน การตรวจสอบการละเมิดสิทธิมนุษยชน การจัดทำรายงานผลการตรวจสอบการละเมิดสิทธิมนุษยชน การเฝ้าระวังและประเมินสถานการณ์สิทธิมนุษยชน ตลอดจนการส่งเสริมสิทธิมนุษยชน และการติดตามแก้ไขปัญหาการละเมิดสิทธิมนุษยชน พร้อมทั้งเชื่อมโยงและบูรณาการข้อมูลกับหน่วยงานที่เกี่ยวข้อง

2) เป้าหมายเชิงผลลัพธ์ (Outcome)

สำนักงานคณะกรรมการสิทธิมนุษยชนแห่งชาต มีรายการบัญชีข้อมูล (Data Catalog)
ในรูปแบบดิจิทัล และใช้ระบบดิจิทัลเทคโนโลยีขับเคลื่อนภารกิจของสำนักงาน โดยมีกระบวนการทำงานที่ง่าย สะดวก และมีประสิทธิภาพยิ่งขึ้น ในด้านต่าง ๆ เช่น การรับเรื่องร้องเรียน การตรวจสอบการละเมิด
สิทธิมนุษยชน การจัดทำรายงานผลการตรวจสอบการละเมิดสิทธิมนุษยชน การส่งเสริมสิทธิมนุษยชน และการติดตามแก้ไขปัญหาการละเมิดสิทธิมนุษยชน รวมถึงการจัดทำข้อมูลและสถิติได้อย่างถูกต้อง รวดเร็ว
และครอบคลุมภารกิจทุกด้าน เป็นต้น

ผลที่คาดว่าจะได้รับ

1) สำนักงานคณะกรรมการสิทธิมนุษยชนแห่งชาติมีการปรับเปลี่ยนกระบวนทำงานให้อยู่ในรูปแบบดิจิทัลตามภารกิจในแต่ละด้าน โดยสามารถให้บริการคณะกรรมการสิทธิมนุษยชนแห่งชาติ ผู้บริหาร และบุคลากรของสำนักงานคณะกรรมการสิทธิมนุษยชนแห่งชาติให้มีความสะดวก ใช้งานง่าย ทันสมัย ปลอดภัย และมีข้อมูลสนับสนุนการตัดสินใจอย่างรอบด้านและมีประสิทธิภาพ

2) สำนักงานคณะกรรมการสิทธิมนุษยชนแห่งชาติมีความพร้อมในการทำงานเชิงรุกและ
นำข้อมูลมาใช้ประโยชน์อย่างต่อเนื่องและสามารถเชื่อมโยงข้อมูลด้านสิทธิมนุษยชนกับหน่วยงานที่เกี่ยวข้อง
ในอนาคตได้อย่างมีประสิทธิภาพ

**5.4 แผนงานบูรณาการขับเคลื่อนแก้ปัญหาจังหวัดชายแดนภาคใต้**

การขับเคลื่อนแก้ปัญหาจังหวัดชายแดนภาคใต้เพื่อส่งเสริมและคุ้มครองสิทธิมนุษยชนในพื้นที่จังหวัดชายแดนภาคใต้ โดยเฉพาะการดำเนินงานเพื่อให้เกิดการอำนวยความยุติธรรมและการเยียวยาผู้ได้รับผลกระทบ จำเป็นต้องอาศัยภาคประชาชนในพื้นที่ที่มีความรู้ความเข้าใจในบริบทของสถานการณ์เข้ามา
มีส่วนร่วมขับเคลื่อนงานในทุกมิติให้เป็นกลไกระดับภูมิภาคที่ประชาชนในพื้นที่สามารถเข้าถึงและเข้ามามี
ส่วนร่วมในการขับเคลื่อนงานด้านสิทธิมนุษยชน อันจะส่งผลให้การคุ้มครองสิทธิมนุษยชนในพื้นที่
มีกระบวนการที่มีประสิทธิภาพและประสิทธิผลยิ่งขึ้น ในปีงบประมาณ พ.ศ. 2565 สำนักงานคณะกรรมการสิทธิมนุษยชนแห่งชาติจึงเสนอขอรับการจัดสรรและได้รับการจัดสรรงบประมาณในร่างพระราชบัญญัติงบประมาณรายจ่ายประจำปีงบประมาณ พ.ศ. 2565 ภายใต้แผนงานบูรณาการขับเคลื่อนแก้ปัญหาจังหวัดชายแดนภาคใต้ เพื่อดำเนินการส่งเสริมและคุ้มครองสิทธิมนุษยชนในพื้นที่จังหวัดชายแดนภาคใต้ จำนวน
1 โครงการคือ **โครงการสร้างเสริมความตระหนักถึงความสำคัญของสิทธิมนุษยชนในพื้นที่จังหวัดชายแดนภาคใต้** โดยมีรายละเอียดที่สำคัญ ดังนี้

หลักการและเหตุผล

คณะกรรมการสิทธิมนุษยชนแห่งชาติ ตระหนักถึงความสำคัญในการส่งเสริมและคุ้มครอง
สิทธิมนุษยชนในพื้นที่จังหวัดชายแดนภาคใต้ จึงได้เข้ามามีส่วนร่วมในการขับเคลื่อนภารกิจการแก้ไขปัญหาจังหวัดชายแดนภาคใต้ ผ่านการดำเนินโครงการสำคัญในการเผยแพร่และอบรมหลักสิทธิมนุษยชนรวมทั้งกฎหมายระหว่างประเทศอย่างต่อเนื่อง ซึ่งเป็นภารกิจในมิติด้านการพัฒนาของแผนงานอำนวยความยุติธรรมและเยียวยาผู้ได้รับผลกระทบ ภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ โครงการภายใต้แผนปฏิบัติการด้านการป้องกันและแก้ไขปัญหาความไม่สงบในจังหวัดชายแดนภาคใต้
พ.ศ. 2562 - 2565 โดยในปีงบประมาณ พ.ศ. 2563 ได้ดำเนินงานอบรมเจ้าหน้าที่ของรัฐฝ่ายความมั่นคงระดับผู้บังคับบัญชาและระดับผู้ปฏิบัติให้ตระหนักถึงความสำคัญของสิทธิมนุษยชนในการปฏิบัติหน้าที่ และ
ในปีงบประมาณ พ.ศ. 2564 ได้ดำเนินกิจกรรมเพื่อเผยแพร่และอบรมหลักสิทธิมนุษยชนให้กับประชาชนกลุ่มเป้าหมายในพื้นที่จังหวัดชายแดนภาคใต้ เพื่อให้ประชาชนในพื้นที่สามารถนำความรู้เกี่ยวกับหลักการ
ด้านสิทธิมนุษยชนไปใช้ เพื่อให้เกิดการคุ้มครองสิทธิและเสรีภาพของตนเองอย่างถูกต้อง แต่ทั้งนี้
การขับเคลื่อนภารกิจการแก้ไขปัญหาจังหวัดชายแดนภาคใต้โดยเฉพาะในมิติด้านการพัฒนา จำเป็นอย่างยิ่งต้องพัฒนากลุ่มเครือข่ายภาคประชาสังคม ให้มีความรู้ ความเข้าใจเกี่ยวกับหลักการสิทธิมนุษยชน พันธกรณีระหว่างประเทศด้านสิทธิมนุษยชนที่ประเทศไทยเป็นภาคี บทบาทหน้าที่และภารกิจของคณะกรรมการ
สิทธิมนุษยชนแห่งชาติในการอำนวยการคุ้มครองและส่งเสริมสิทธิมนุษยชน ซึ่งเป็นพื้นฐานที่สำคัญอันจะนำไปสู่การคุ้มครองและส่งเสริมสิทธิเสรีภาพของประชาชนตามบทบัญญัติของรัฐธรรมนูญแห่งราชอาณาจักรไทย พุทธศักราช 2560

ดังนั้น เพื่อให้กลุ่มประชาชนในพื้นที่จังหวัดชายแดนภาคใต้ได้รับการพัฒนาอย่างต่อเนื่อง คณะกรรมการสิทธิมนุษยชนแห่งชาติ จึงวางแผนดำเนินโครงการสร้างเสริมความตระหนักถึงความสำคัญของสิทธิมนุษยชนในพื้นที่จังหวัดชายแดนภาคใต้เพื่อสร้างเสริมความรู้ความเข้าใจในหลักการสิทธิมนุษยชนให้กับกลุ่มเครือข่ายภาคประชาสังคม อาทิ กลุ่มนิสิตนักศึกษาและเยาวชน กลุ่มสตรี กลุ่มแรงงาน กลุ่มตัวแทนวิชาชีพต่าง ๆ เช่น สื่อมวลชน ทนายความ เป็นต้น รวมถึงภารกิจของคณะกรรมการสิทธิมนุษยชนแห่งชาติ ควบคู่ไปกับการสนับสนุนให้กลุ่มเครือข่ายภาคประชาสังคมได้มีบทบาทในการเข้ามาร่วมดำเนินงานกับ
ศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภายใต้ โดยจะพัฒนาเป็นกลไกการทำงานด้านสิทธิมนุษยชนเชิงพื้นที่ในรูปแบบของกลุ่มเครือข่ายภาคประชาสังคม ซึ่งเป็นกลไกในระดับภูมิภาค
ที่ประชาชนในพื้นที่สามารถเข้าถึงและเข้ามามีส่วนร่วมในการขับเคลื่อนงานด้านสิทธิมนุษยชนร่วมกับ
ศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภายใต้ อันจะนำไปสู่การสร้างเสริมให้ทุกภาคส่วนในพื้นที่ได้ตระหนักถึงความสำคัญของสิทธิมนุษยชนและร่วมสร้างสภาวะแวดล้อมที่เอื้ออำนวยต่อการสร้างสันติสุขในพื้นที่จังหวัดชายแดนภาคใต้

วัตถุประสงค์

เพื่อพัฒนากลุ่มเครือข่ายภาคประชาสังคมให้สามารถนำความรู้ด้านสิทธิมนุษยชน และกระบวนการทำงานเฝ้าระวังสถานการณ์สิทธิมนุษยชนที่มีผลกระทบในเชิงพื้นที่มาใช้กำหนดบทบาทของกลุ่มเครือข่าย ในการเข้ามามีส่วนร่วมทำงานกับศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภาคใต้ของสำนักงานคณะกรรมการสิทธิมนุษยชนแห่งชาติซึ่งจะเป็นการสนับสนุนหน้าที่ของคณะกรรมการ สิทธิมนุษยชนแห่งชาติในการทำงานเชิงพื้นที่อย่างเป็นรูปธรรมเพื่อการอำนวยการส่งเสริมและคุ้มครอง สิทธิมนุษยชน

เป้าหมาย

1) เป้าหมายเชิงผลผลิต (Output) กลุ่มเครือข่ายภาคประชาสังคมมีความรู้ ความเข้าใจด้านสิทธิมนุษยชนและเข้าใจรวมถึงสามารถประเมินถึงผลกระทบของสถานการณ์สิทธิมนุษยชนในพื้นที่ โดยสามารถนำไปกำหนดเป็นกรอบแนวทางการทำงานที่สอดคล้องกับภารกิจของศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภาคใต้ในการส่งเสริมและคุ้มครองสิทธิมนุษยชน

2) เป้าหมายเชิงผลลัพธ์ (Outcome) กลุ่มเครือข่ายภาคประชาสังคมสามารถทำงานอย่างมีส่วนร่วมกับคณะกรรมการสิทธิมนุษยชนแห่งชาติ โดยผ่านช่องทางการสื่อสารที่พัฒนาโดยสำนักงานคณะกรรมการสิทธิมนุษยชนแห่งชาติเพื่อที่จะนำกรอบแนวทางการทำงานด้านสิทธิมนุษยชนที่สอดคล้องกับศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภาคใต้อันจะนำไปสู่การทำงานอย่างเชื่อมโยงกับภารกิจของคณะกรรมการสิทธิมนุษยชนแห่งชาติในการส่งเสริมและคุ้มครองสิทธิมนุษยชน

กลุ่มเป้าหมาย

ประชาชนซึ่งเป็นสมาชิกกลุ่มเครือข่ายภาคประชาสังคม อาทิ กลุ่มเยาวชน นิสิต นักศึกษา สถาบันการศึกษาในพื้นที่ กลุ่มสตรี กลุ่มแรงงาน กลุ่มตัวแทนในสาขาอาชีพต่าง ๆ เป็นต้น จำนวน 100 คน

ผลที่คาดว่าจะได้รับ

กลไกของผู้ทำงานด้านสิทธิมนุษยชนเชิงพื้นที่ที่มีรูปแบบของการทำงานอย่างมีส่วนร่วมกับกลุ่มเครือข่ายภาคประชาสังคมในพื้นที่กับศูนย์ศึกษาและประสานงานด้านสิทธิมนุษยชนในพื้นที่จังหวัดชายแดนภาคใต้ ซึ่งเป็นส่วนหนึ่งของสำนักงานคณะกรรมการสิทธิมนุษยชนแห่งชาติ โดยนำไปสู่การทำงานที่เชื่อมโยงกับคณะกรรมการสิทธิมนุษยชนแห่งชาติในการสร้างเสริมให้ทุกภาคส่วนในพื้นที่ได้ตระหนักถึงความสำคัญของสิทธิมนุษยชนอันเป็นกระบวนการร่วมสร้างสภาวะแวดล้อมที่เอื้ออำนวยต่อการสร้างสันติสุขในพื้นที่จังหวัดชายแดนภาคใต้

**5.5 แผนการดำเนินงานศึกษาวิจัยด้านสิทธิมนุษยชน (ขอรับงบประมาณผ่านสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)**

ในปีงบประมาณ พ.ศ. 2565 สำนักงานคณะกรรมการสิทธิมนุษยชนแห่งชาติได้กำหนดแผน
การดำเนินงานศึกษาวิจัยด้านสิทธิมนุษยชน เพื่อพัฒนาองค์ความรู้ด้านการส่งเสริมและคุ้มครองสิทธิมนุษยชน ตลอดจนพัฒนานโยบายและปรับปรุงกฎหมายที่เกี่ยวข้องด้านสิทธิมนุษยชนที่เป็นเรื่องสำคัญของสังคมไทย เพื่อพัฒนาประสิทธิผลในการดำเนินงานขององค์กร จำนวน 3 เรื่อง ดังนี้

**1. การศึกษาวิจัย เรื่อง** **ธุรกิจเหมืองทองคำกับการละเมิดสิทธิชุมชน: ปัญหาและแนวทางการแก้ไขในอนาคต** โดยมีวัตถุประสงค์เพื่อวิเคราะห์สถานการณ์ และวิพากย์ผลกระทบจากธุรกิจเหมืองแร่ทองคำ
ที่อาจเกิดขึ้นในพื้นที่ต้นน้ำภาคตะวันออก และพื้นที่อำเภอวังโป่ง จังหวัดเพชรบูรณ์ รวมทั้ง เสนอแนะมาตรการหรือแนวทางในการส่งเสริมและคุ้มครองสิทธิมนุษยชน แนวทางในการบริหารจัดการการทำธุรกิจเหมืองแร่ทองคำที่อาจกระทบต่อสิทธิชุมชน และแนวทางในการฟื้นฟูเยียวยาในอนาคต โดยผลที่ได้จากการศึกษาวิจัยนี้จะเป็นฐานข้อมูลสำคัญในการกำหนดนโยบายใหม่เกี่ยวกับการบริหารจัดการการทำธุรกิจเหมืองแร่ทองคำ
ในพื้นที่ต้นน้ำของประเทศไทย และพื้นที่อำเภอวังโป่ง จังหวัดเพชรบูรณ์ ช่วยให้เกิดการพัฒนาองค์ความรู้และส่งเสริมความเข้าใจเกี่ยวกับสิทธิชุมชนให้กว้างขวางยิ่งขึ้น อันจะช่วยให้เกิดการป้องกันการละเมิดสิทธิมนุษยชน
ในอนาคต

**2. การศึกษาวิจัย เรื่อง** **ผลกระทบของอุตสาหกรรมเกษตรกับการคุ้มครองสิทธิมนุษยชน: น้ำตาลกับห่วงโซ่อุปทาน** โดยมีวัตถุประสงค์เพื่อศึกษาผลกระทบ และแนวทางการแก้ไขปัญหาผลกระทบของอุตสาหกรรมเกษตรกับการคุ้มครองสิทธิมนุษยชน : น้ำตาลกับห่วงโซ่อุปทาน รวมทั้ง พัฒนาข้อเสนอเชิงนโยบาย กลไกหรือมาตรการที่มีประสิทธิภาพ ตลอดจน แนวปฏิบัติที่ดีในการคุ้มครองสิทธิมนุษยชน : น้ำตาลกับห่วงโซ่อุปทาน

**3. การศึกษาวิจัย เรื่อง โครงการวิจัยเชิงนโยบายเกี่ยวกับธุรกิจกับสิทธิมนุษยชนในมิติการส่งเสริมและคุ้มครองนักปกป้องสิทธิมนุษยชน** โดยมีวัตถุประสงค์เพื่อศึกษาปัจจัยที่ก่อให้เกิดการคุกคามและรูปแบบการคุกคามนักปกป้องสิทธิมนุษยชนที่เกิดจากการดำเนินการของภาคธุรกิจ และพัฒนาข้อเสนอเชิงกฎหมาย นโยบาย กลไกมาตรการที่มีประสิทธิภาพ รวมถึง แนวปฏิบัติที่ดีในการส่งเสริมและคุ้มครอง
นักปกป้องสิทธิมนุษยชน โดยเน้นบทบาทหรือการดำเนินการของภาคธุรกิจบนฐานแนวคิดสิทธิมนุษยชน (Human Rights - based Approach: HRBA) แนวคิดการคิดเชิงออกแบบ (Design Thinking) หลักการชี้แนะเรื่องสิทธิมนุษยชนสำหรับธุรกิจ (United Nations Guiding Principles on Business and Human Rights: UNGPs) และปฏิญญาว่าด้วยสิทธิและความรับผิดชอบของปัจเจกบุคคล กลุ่มบุคคล และองค์กรของสังคมในการส่งเสริมและคุ้มครองสิทธิมนุษยชนและเสรีภาพขั้นพื้นฐาน (UN Declaration on Human Rights Defenders) มาใช้เพื่อแสวงหาหรือพัฒนาวิธีการแก้ไขปัญหา มาตรการ กลไก หรือเครื่องมือต้นแบบมีความเหมาะสมสำหรับส่งเสริมและคุ้มครองนักปกป้องสิทธิมนุษยชนที่เข้าไปเกี่ยวข้องกับการดำเนินงานของภาคธุรกิจ อันจะทำให้เกิดองค์ความรู้ต้นแบบทางกฎหมาย นโยบาย กลไก หรือแนวปฏิบัติที่ดีในการส่งเสริมและคุ้มครองนักปกป้องสิทธิมนุษยชนสำหรับภาคธุรกิจ เพื่อเผยแพร่สร้างความรู้ความเข้าใจเกี่ยวกับบทบาทของภาคธุรกิจในการส่งเสริมและคุ้มครองนักปกป้องสิทธิมนุษชนต่อไป

**ปัญหาอุปสรรคและข้อขัดข้องที่ได้รับจากการถูกปรับลดงบประมาณลงจากปี 2564**

สำนักงานคณะกรรมการสิทธิมนุษยชนแห่งชาติ ได้รับการเสนอจัดสรรงบประมาณในร่างพระราชบัญญัติงบประมาณรายจ่ายประจำปีงบประมาณ พ.ศ. 2564 จำนวน 215,729,700 บาท เพื่อเป็นค่าใช้จ่ายในการบริหารงานสำหรับเป็นค่าใช้จ่ายในการดำเนินงานตามภารกิจของสำนักงานคณะกรรมการ
สิทธิมนุษยชนแห่งชาติเพื่อก่อให้เกิดผลผลิตในการปกป้อง คุ้มครอง และส่งเสริมสิทธิมนุษยชนแก่ประชาชน
ในสังคมไทย **และเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)**
**ทำให้ถูกปรับลดงบประมาณลงในชั้นกรรมาธิการ จำนวน 4,000,000 บาท ในรายการค่าใช้จ่ายในการเดินทางไปราชการต่างประเทศชั่วคราวและค่าใช้จ่ายในการเจรจาและประชุมนานาชาติ ทำให้มีงบประมาณคงเหลือทั้งสิ้น จำนวน 211,729,700 บาท**

ในปีงบประมาณ พ.ศ. 2564 คณะกรรมการสิทธิมนุษยชนแห่งชาติ ได้ประสานความร่วมมือ
ด้านสิทธิมนุษยชนกับพันธมิตรในเวทีระหว่างประเทศ เพื่อติดตามพัฒนาการที่สำคัญด้านสิทธิมนุษยชนระหว่างประเทศ แลกเปลี่ยนประสบการณ์ และตัวอย่างที่ดีในการดำเนินงานเพื่อส่งเสริมการเคารพ
สิทธิมนุษยชนในประเด็นสำคัญที่อยู่ในความสนใจร่วมกัน ตลอดจนเสริมสร้างความร่วมมือและภาพลักษณ์ที่ดีในเวทีระหว่างประเทศ และภารกิจติดตามผลการดำเนินการตามพันธกรณีและมาตรฐานสิทธิมนุษยชนระหว่างประเทศมาอย่างต่อเนื่อง ถึงแม้ว่าในปีงบประมาณ พ.ศ. 2563-2564 ทั่วโลกจะประสบปัญหาการแพร่ระบาดของโรคติดเชื้อไวรัสโคโรนา 2019 (COVID-19) และส่งผลกระทบต่อภารกิจการเข้าร่วมประชุมหรือกิจกรรมเพื่อส่งเสริมความร่วมมือในกรอบความร่วมมือระหว่างประเทศ สำนักงานคณะกรรมการสิทธิมนุษยชนแห่งชาติได้มีการประสานความร่วมมือหรือเข้าร่วมประชุมด้านสิทธิมนุษยชนระหว่างประเทศที่สำคัญ โดยผ่านการประชุมผ่านแอปพลิเคชั่น ZOOM Cloud Meetings